**Alexander Gabriel Holtz** (s. 23. tammikuuta 2002 Saltsjö-Boo, Ruotsi) on ruotsalainen jääkiekkoilija, joka pelaa NHL-seura New Jersey Devilsin organisaatiossa. New Jersey Devils varasi Holtzin koko NHL:n varaustilaisuuden 2020 seitsemäntenä pelaajana. Hän on pelipaikaltaan oikea laitahyökkääjä. Holtz laukoo oikealta. Häntä on yleisesti pidetty yhtenä ikäluokkansa lupaavimmista pelaajista.

Ura
---

### Seuraura

Holtz aloitti jääkiekkoilun Boo IF:ssä. Hän vaihtoi 9-vuotiaana Nacka HK:hon vuonna 2011. Holtz voitti kaudella 2016–2017 J18 Allsvenskanissa joukkueensa sisäisen tehotilaston lukemalla +9. Pudotuspeleissä hän oli tehoilla 3+1=4 Nackan paras maalintekijä ja Holtz jakoi joukkueen sisäisen pistepörssin voiton Filip Karlsson Tägtströmin kanssa.

Kaudeksi 2017–2018 Holtz siirtyi Djurgårdens IF:n J18-junioreihin. Hän voitti vuoden "alaikäisenä" koko J18 Elitin pistepörssin tehoilla 23+22=45 ja tehotilaston lukemalla +33. Holtz oli myös Djurgårdenin paras maalintekijä ja syöttäjä. Hän voitti myös tehoilla 18+11=29 koko J18 Allsvenskanin maalipörssin ja jakoi pistepörssin voiton Frölunda HC:n Lucas Raymondin kanssa. Holtz voitti myös sarjan tehotilaston lukemalla +22. Hän voitti myös tehoilla 11+1=12 pudotuspelien maalipörssin ja jakoi pistepörssin voiton Nacka HK:n Erik Söderlundin kanssa. Holtz voitti kauden päätteeksi J18 Allsvenskanin mestaruuden. Hän pelasi osan kaudestaan myös Djurgårdenin U16-junioreissa voittaen koko U16 SM:n piste- ja maalipörssin tehoilla 14+4=18 sekä jakaen sarjan tehotilaston voiton Frölunda HC:n Lucas Raymondin kanssa lukemalla +15. Holtz pelasi myös 11 ottelua seuran J20-junioreissa tehopistein 4+4=8, mikä oli J20 SuperElitin U16-ikäisistä pelaajista eniten. Hänet palkittiin kauden parhaana U18-ikäisenä pelaajana. TV-Puckenissa Holtz toimi Stockholm Sydin joukkueen kapteenina ja jakoi kuudella osumallaan lopputurnauksen maalipörssin voiton neljän muun pelaajan kanssa. Turnaus päättyi pronssiin. Holtz palkittiin TV-Puckenin parhaana hyökkääjänä Sven Tumbas Stipendiumilla.

Kaudella 2018–2019 Holtz voitti tehoilla 30+17=47 koko J20 SuperElitin maalipörssin ja hän oli myös Djurgårdenin paras pistemies. Holtz sijoittui sarjan pistepörssissä seitsemänneksi. Hän voitti kauden päätteeksi SuperElitin pronssia. Holtz debytoi samalla kaudella myös Djurgårdenin SHL-joukkueessa, jossa hän pelasi kolme runkosarjaottelua ilman tehopisteitä. Holtz teki SHL-debyyttinsä vain neljä päivää ennen 17-vuotissyntymäpäiväänsä 19. tammikuuta 2019 Färjestad BK:ta vastaan. Hän sai ottelussa jääaikaa 1.31 minuuttia.

Holtz avasi kaudella 2019–2020 Djurgårdenissa maalitilinsä miesten pääsarjatasolla heti kahdella osumalla Mestarien liigan avauskierroksella 30. elokuuta 2019 vieraissa puolalaista GKS Tychyä vastaan. Hänen toinen maalinsä syntyi ylivoimalla. Myös SHL:ssä Holtz avasi maalitilinsä kahdella osumalla runkosarjan toisella kierroksella 17. syyskuuta 2019 vieraissa Växjö Lakers HC:tä vastaan. Hänen jäi Djurgårdenin 3–5-voittoon päättyneen ottelun ratkaisumaaliksi. Holtz keräsi ottelusta teholukeman +3. Syyskuussa 2019 hän teki Djurgårdenin kanssa kolmivuotisen SHL-sopimuksen. Kaikkiaan Holtzin tulokaskausi toi 35 runkosarjaottelussa tehot 9+7=16. Häntä paremmalla maalikeskiarvolla alle 18-vuotiaana Ruotsin pääsarjatasolla ovat 30 vuoteen yhden kauden aikana pelanneet vain Peter Forsberg ja Markus Näslund kaudella 1990–1991. Holtz pelasi myös kymmenen CHL-ottelua tehopistein 2+1=3.

New Jersey Devils varasi Holtzin koko NHL:n varaustilaisuuden 2020 seitsemäntenä pelaajana. Kaudella 2020–2021 hän teki SHL:ssä 40 runkosarjaottelussa tehot 7+11=18 ja kolmessa playoff-ottelussa tehot 2+2=4. Holtz jakoi pudotuspelien ensimmäisellä kierroksella Djurgårdenin sisäisen piste- ja maalipörssin voiton Sebastian Strandbergin kanssa sekä sisäisen tehotilaston voiton William Eklundin kanssa lukemalla +2.

Huhtikuussa 2021 Holtz teki New Jersey Devilsin kanssa kolmivuotisen NHL-tulokassopimuksen. Samalla hänen vahvistettiin siirtyvän loppukevääksi amatööritry-out -sopimuksella AHL-joukkue Binghamton Devilsin vahvuuteen.

### Maajoukkueura

Holtz pelasi alle 20-vuotiaiden MM-kilpailuissa vuosina 2020 2021, joista ensimmäinen turnaus päättyi pronssiin. Hänet valittiin Slovakiaa vastaan pelatun alkulohkon ottelun päätteeksi Ruotsin ottelun parhaaksi pelaajaksi.

Holtz pelasi myös alle 18-vuotiaiden MM-kilpailuissa vuonna 2019, jolloin hän toimi Ruotsin varakapteenina ja voitti maailmanmestaruuden. Holtz jakoi neljällä osumallaan joukkueen sisäisen maalipörssin voiton Lucas Raymondin kanssa. Hän pelasi myös alle 18-vuotiaiden Hlinka Gretzky Cupissa vuonna 2018, jolloin Holtz voitti hopeaa. Hän oli tehoilla 2+5=7 Ruotsin paras syöttäjä ja Holtz jakoi joukkueen sisäisen pistepörssin voiton Lucas Raymondin kanssa.

Holtz pelasi myös World U-17 Hockey Challengessa vuonna 2018, jolloin hän toimi Ruotsin kapteenina ja voitti pronssia. Holtz oli tehoilla 4+4=8 joukkueen paras pistemies ja jakoi sisäisen maalipörssin voiton Lucas Raymondin kanssa. Yhteensä hän on pelannut 22 nuorten ja 39 poikien maaottelua.

Pelityyli
---------

Elite Prospects -sivuston vuonna 2018 tekemän analyysin mukaan Holtz on taitava hyökkäyspään pelaaja ja todellinen maalintekijä, jolla on sekä vaikuttava ranne- että lyöntilaukaus. Hän osaa sijoittua jäällä hyvin ja löytää maalipaikat. Holtz on myös älykäs pelaaja, jolla on hyvä visio ja tekniset taidot. Hän on myös kohtalaisen hyvä pelintekijä, joka reagoi avaussyöttöihin ja rytmittää ketjukavereiden peliä hyvin. Holtz kuitenkin useimmiten yrittää viimeistellä itse. Hän on myös sulava luistelija, jolla on kuitenkin kehitettävää kiihtyvyydessä.

Holtz on maininnut esikuvikseen Aleksandr Ovetškinin, Patrik Laineen ja Steven Stamkosin, joiden laukaukset hän on maininnut todella hyviksi.

Muuta
-----

Holtzin isoveli David pelasi jääkiekkoa hyökkääjänä A-junioriksi asti.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Djurgårdens IF | SuperElit | 11 | 4 | 4 | 8 | 2 | – | – | – | – | – |
| 2018–2019 | Djurgårdens IF | SuperElit | 38 | 30 | 17 | 47 | 12 | 5 | 2 | 2 | 4 | 2 | U18 | 7 | 4 | 3 | 7 | 4 |
|  | Djurgårdens IF | SHL | 3 | 0 | 0 | 0 | 0 | – | – | – | – | – |
| 2019–2020 | Djurgårdens IF | SuperElit | 3 | 7 | 2 | 9 | 2 | – | – | – | – | – | JMM | 7 | 3 | 2 | 5 | 2 |
|  | Djurgårdens IF | SHL | 35 | 9 | 7 | 16 | 12 | – | – | – | – | – |
| 2020–2021 | Djurgårdens IF | SHL | 40 | 7 | 11 | 18 | 4 | 3 | 2 | 2 | 4 | 2 | JMM | 5 | 1 | 2 | 3 | 6 |
|  | Binghamton Devils | AHL | 10 | 1 | 2 | 3 | 0 | – | – | – | – | – |
| 2021–2022 | Utica Comets | AHL | 52 | 26 | 25 | 51 | 10 | 5 | 1 | 2 | 3 | 0 |
|  | New Jersey Devils | NHL | 9 | 0 | 2 | 2 | 2 | – | – | – | – | – |
| 2022–2023 | New Jersey Devils | NHL | 19 | 3 | 1 | 4 | 8 | – | – | – | – | – |
|  | Utica Comets | AHL | 14 | 6 | 5 | 11 | 4 | 6 | 0 | 5 | 5 | 0 |
| 3 kautta | yhteensä | SHL | 78 | 16 | 18 | 34 | 16 | 3 | 2 | 2 | 4 | 2 |
| 3 kautta | yhteensä | AHL | 76 | 33 | 32 | 65 | 14 | 11 | 1 | 7 | 8 | 0 |
| 2 kautta | yhteensä | NHL | 28 | 3 | 3 | 6 | 10 | – | – | – | – | – |

Lähteet
-------

* Alexander Holtz The Internet Hockey Databasessa (englanniksi)
* Alexander Holtz Eurohockey-sivustolla (englanniksi)
* Alexander Holtz *Elite Prospects*. Everysport Media Group AB.  (englanniksi)

### Viitteet

1. ↑  Arponen, Miika: Nimi mieleen: Lucas Raymond on Ruotsin tuleva supertähti *Jatkoaika.com*.  26.4.2019. Jatkoaika r.y. Viitattu 21.1.2020.
2. 1 2 3 4 5 6 7 8 9  Alexander Holtz *Elite Prospects*. Everysport Media Group AB.  (englanniksi)
3. ↑  Tuomala, Toni: Liigan huippulupauksen varausosakkeet romahtaneet? NHL-asiantuntija: "Keskinkertainen luistelija" *suomikiekko.com*.  19.10.2019. Nordic Sport Media. Viitattu 11.11.2019.
4. ↑  Rönnkvist, Ronnie: Talangen om succén och klubbytet: "Har alltid varit en dröm att dra på sig Djurgårdströjan" *Hockeysverige.se*.  20.4.2019. Everysport Media Group AB. Viitattu 11.11.2019. (ruotsiksi)
5. ↑  Elite Prospects - Nacka HK J18 *eliteprospects.com*. Everysport Media Group AB. Viitattu 11.11.2019. (englanniksi)
6. ↑  Elite Prospects - J18 Allsvenskan Stats 2017-2018 *eliteprospects.com*. Everysport Media Group AB. Viitattu 11.11.2019. (englanniksi)
7. ↑  Elite Prospects - J18 Allsvenskan Stats 2017-2018 *eliteprospects.com*. Everysport Media Group AB. Viitattu 11.11.2019. (englanniksi)
8. ↑  Elite Prospects - J20 SuperElit Stats 2018-2019 *eliteprospects.com*. Everysport Media Group AB. Viitattu 11.11.2019. (englanniksi)
9. ↑  Alexander Holtz *SHL.se*. SHL AB. Viitattu 11.11.2019. (ruotsiksi)
10. ↑  Game detail: 30 Aug 2019, GKS Tychy - Djurgården Stockholm *Eurohockey.com*.  30.8.2019. European Ice Hockey Online AB & eSports.cz s.r.o. Viitattu 11.11.2019. (englanniksi)
11. ↑  Alexander Holtz *SHL.se*. SHL AB. Viitattu 11.11.2019. (ruotsiksi)
12. ↑  Holtz har skrivit på till 2022 *difhockey.se*.  23.9.2019. Djurgården Hockey AB. Viitattu 11.11.2019. (ruotsiksi)
13. 1 2  Nuutinen, Markus: Nimi muistiin! Peter Forsbergin ennätystä hätyytellyt superlupaus solmi NHL-sopimuksen *suomikiekko.com*.  19.4.2021. Nordic Sport Media. Viitattu 21.4.2021.
14. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 21.4.2021. (englanniksi)
15. ↑  RELEASE: Devils Sign 2020 First-Rounder Alexander Holtz *nhl.com/devils*.  19.4.2021. New Jersey Devils. Viitattu 21.4.2021. (englanniksi)
16. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 16.1.2020. (englanniksi)
17. ↑  Elite Prospects - Sweden U18 *eliteprospects.com*. Everysport Media Group AB. Viitattu 11.11.2019. (englanniksi)
18. ↑  Elite Prospects - Sweden U18 *eliteprospects.com*. Everysport Media Group AB. Viitattu 11.11.2019. (englanniksi)
19. ↑  Elite Prospects - Sweden U17 *eliteprospects.com*. Everysport Media Group AB. Viitattu 11.11.2019. (englanniksi)
20. ↑  Hurmerinta, Eero: Patrik Lainetta ihaileva Alexander Holtz: "Välierästä tulee loistava" *Jatkoaika.com*.  26.4.2019. Jatkoaika r.y. Viitattu 11.11.2019.
21. ↑  David Holtz *Elite Prospects*. Everysport Media Group AB.  (englanniksi)